****

**Aðalmiðlarasamningur í tengslum við útgáfu skuldabréfa Lánasjóðs sveitarfélaga ohf. og viðskiptavakt á eftirmarkaði**

**Aðalmiðlarasamningur í tengslum við útgáfu skuldabréfa Lánasjóðs sveitarfélaga og viðskiptavakt á eftirmarkaði**

Lánasjóður sveitarfélaga ohf., kt. 580407-1100, hér eftir nefndur Lánasjóðurinn, og xxxxx, kt. xxxxxx-xxxx, hér eftir nefndur aðalmiðlari, gera með sér eftirfarandi samning um aðalmiðlarakerfi í tengslum við útgáfu skuldabréfa Lánasjóðsins í Nasdaq Iceland hf. kauphöllinni (hér eftir nefnt „kauphöllin“) og viðskiptavakt með bréf Lánasjóðsins á eftirmarkaði.

Samningur þessi er samhljóða samningum sem gerðir hafa verið við aðra aðalmiðlara.

Markmið þessa samnings er að viðhalda aðgengi Lánasjóðsins að lánsfé og að efla verðmyndun á eftirmarkaði með skuldabréfin og stuðla að auknum seljanleika þeirra.

1. *gr.*

**Útboð skuldabréfa og aðgangur aðalmiðlara að þeim**

1. Útboð skuldabréfa Lánasjóðsins verða haldin með reglubundnum hætti og tilkynnt í fréttakerfi kauphallarinnar a.m.k. einum viðskiptadegi fyrir útboð.
2. Einungis aðalmiðlarar hafa heimild til þess að leggja fram tilboð í útboðum skuldabréfanna.
3. Eftir að niðurstöður útboðs skuldabréfanna liggja fyrir getur Lánasjóðurinn boðið allt að 10% af nafnverði þess sem selt var í útboðinu til aðalmiðlara á meðalverði samþykktra tilboða allt til kl. 12.00 á næsta virka degi eftir að útboði lýkur. Hver aðalmiðlari sem á samþykkt tilboð í undangengnu útboði öðlast kauprétt í réttu hlutfalli við það magn sem þeir hafa keypt í útboðinu. Lánasjóðurinn áskilur sér rétt til að selja meira en 10% í viðbót ef eftirspurn er eftir því.
4. *gr.*

**Skyldur aðalmiðlara í útboðum**

Aðalmiðlari skuldbindur sig til að leggja fram tilboð að lágmarki 100 m.kr. að nafnverði samanlagt í þá flokka sem í boði eru í hverju útboði, að hámarki þó einu sinni í hverjum mánuði. Tilboð skulu vera í samræmi við útboðsskilmála og taka mið af markaðsverði þegar útgefinna bréfa í sama flokki. Ef aðalmiðlari sendir ekki inn tilboð í einstöku útboði og tilkynnir ekki um ástæður þess áður en útboðsfrestur rennur út hefur Lánasjóðurinn heimild til þess að lækka þóknun til hans sem nemur fastri þóknun fyrir þann mánuð í hvert sinn sem slíkt gerist.

1. *gr.*

**Skyldur aðalmiðlara á eftirmarkaði**

Aðalmiðlari skuldbindur sig til þess að setja fram kaup- og sölutilboð í kauphöllina fyrir opnun markaðar í þá flokka sem falla undir 5. grein.

Lágmarkstilboðsskylda er í samræmi við flokka skuldabréfa og er útlistuð í 5. grein. Jafnframt er aðalmiðlara skylt að endurnýja tilboð sín í kauphöllinni innan 15 mínútna frá því að þeim hefur verið tekið.

Hámarksmunur kaup- og sölutilboða aðalmiðlara ákvarðast af verði gildra tilboða og má mest vera 1,0% fyrir LSS150224 og LSS150434 en 1,25% fyrir LSS151155 og LSS 39 0303.

Eigi aðalmiðlari, á einum viðskiptadegi, viðskipti fyrir samanlagt 200 m.kr. að nafnvirði í þeim flokkum sem viðskiptavakt er með (viðskipti tilgreind “AUTO”) er honum heimilt að víkja frá hámarksmun kaup- og sölutilboða það sem eftir lifir viðskipadags. Sem dæmi mætti aðalmiðlari þá víkja frá hámarksmun kaup- og sölutilboða ef viðkomandi ætti viðskipti fyrir 100 m.kr. í LSS24 eða LSS34 og 100 m.kr. í LSS39 eða LSS55 sem er þá samtals 200 m.kr.

Aðalmiðlari heimilar Lánasjóði sveitarfélaga aðgang að upplýsingum um tilboð og viðskipti sín í kauphöllinni með þá flokka skuldabréfa Lánasjóðsins sem undir samning þennan falla.

1. *gr.*

**Greiðsla og útreikningur þóknunar**

Til ráðstöfunar fyrir alla aðalmiðlarana eru samtals 52 milljónir króna, sem Lánasjóðurinn greiðir aðalmiðlara tvisvar á ári, 26 milljónir í hvort sinn, á meðan á samningstímanum stendur. Þóknunin skiptist jafnt milli aðalmiðlara eftir fjölda þeirra. Ef einhver aðalmiðlari bætist í hópinn þegar liðið er á tímabilið eða hættir þegar liðið er á það skal hann hljóta hlutfallslega þóknun í samræmi við það tímabil sem hann sinnir viðskiptavaktinni.

Tímabil uppreiknings þóknana er frá 1. apríl til 30. september 2022 og frá 1. október 2022 til 31. mars 2023.

Greiðsla þóknunar samkvæmt ofangreindu á sér stað innan 7 daga frá lokum hvors tímabils uppreiknings.

Lánasjóður sveitarfélaga greiðir þátttakendum í útboði 0,15%þóknun af söluverði þeirra skuldabréfa sem viðkomandi kaupir í hverju útboði.

1. *gr.*

**Flokkar skuldabréfa**

Skuldabréfaflokkarnir og lágmarkstilboðsskylda hvers flokks sem samningur þessi nær til varðandi viðskiptavakt á eftirmarkaði er eftirfarandi:

|  |  |
| --- | --- |
| **Skuldabréfaflokkur** | **Tilboðsskylda** |
| LSS150224 | 10 m.kr. |
| LSS150434 | 40 m.kr. |
| LSS151155 | 20 m.kr. |
| LSS 39 0303\* | 20 m.kr.\* |

\* Aðalmiðlarar þurfa ekki að setja fram tilboð í LSS 39 0303 fyrr en útistandandi nafnverð flokksins hefur farið yfir 5.000 milljónir króna.

1. *gr.*

**Áhrif markaðstruflana**

Ef alvarleg truflun verður á markaði og tímabundin niðurfelling verður á ákvæðum aðalmiðlarasamnings um ríkisskuldabréf, falla sambærileg ákvæði í þessum samningi einnig niður yfir sama tímabil án þess að samningsaðilar þurfi sérstaklega að samþykkja það í hvert skipti.

1. *gr.*

**Samskipti og upplýsingagjöf**

Aðalmiðlari skal tilgreina starfsmann sinn sem tengilið við Lánasjóðinn. Lánasjóðurinn heldur fundi með aðalmiðlurum eftir því sem hann telur þörf á.

1. *gr.*

**Fyrirgreiðsla til aðalmiðlara**

Lánasjóðurinn veitir viðskiptavökum sérstaka fyrirgreiðslu og eru reglur um hana í viðauka sem fylgir þessum samningi og heldur gildi sínu á meðan samningur þessi er í gildi. Fyrirgreiðslan felst í því að aðalmiðlarar mega einir fá sérstök verðbréfalán hjá sjóðnum, gegn tryggingu.

1. *gr.*

**Kaup útgefanda á eigin bréfum**

Til þess að styðja við eðlilega verðmyndun getur Lánasjóðurinn keypt skuldabréf sín af viðskiptavökum og skal hann gefa þeim öllum færi á að bjóða bréf til sölu.

1. *gr.*

**Ábyrgð**

Aðilar samningsins eru undanþegnir ábyrgð á tjóni, beinu eða óbeinu, sem stafar af óviðráðanlegum atvikum (Force Majeure), s.s. breytingu á lögum, aðgerðum yfirvalda, náttúruhamförum, hryðjuverkum, styrjöldum, rafmagnsleysi, bilun á fjarskiptasambandi, atvikum sem valda vatnstjóni, eldsvoða, verkfalli, hafnbanni, viðskiptabanni eða verkbanni. Að því er varðar verkfall, hafnbann, viðskiptabann og verkbann gildir ofangreind undanþága frá ábyrgð jafnvel þó aðili samningsins sé sjálfur þolandi eða gerandi í slíkri aðgerð.

Ef aðila er ekki unnt að efna skyldur sínar samkvæmt samningi þessum, að hluta til eða öllu leyti, vegna óviðráðanlegra atvika, sbr. 1. málsgrein, er aðila heimilt að fresta því að efna þær skyldur þar til honum er það kleift.

Samningsaðili ber ekki ábyrgð á tjóni sem hann kann að valda gagnaðila sínum í tengslum við samning þennan ef fyrrnefndur samningsaðili hefur hegðað sér í samræmi við almennt viðurkenndar hegðunarreglur. Samningsaðili er einnig undanþeginn ábyrgð í öðrum tilvikum í samræmi við almennar reglur um skaðabætur.

1. *gr.*

**Nýir aðalmiðlarar**

Lánasjóðurinn áskilur sér rétt til að gera samhljóða samninga við nýja aðalmiðlara á samningstímanum og myndi slíkur samningur gilda frá undirskrift og ekki vera afturvirkur hvað varðar hlutdeild í þóknunum.

1. *gr.*

**Gildistími og uppsögn samnings**

Samningur þessi tekur gildi 1. apríl 2022 og gildir til 31. mars 2023. Telji annar samningsaðilinn að alvarleg brot hafi verið gerð á samningi þessum getur hann sagt honum upp án fyrirvara. Aðilar samnings þessa geta hvor um sig sagt honum upp hvenær sem er með einnar viku fyrirvara án þess að nefna fyrir því sérstakar ástæður. Uppsögn skal tilkynnt skriflega til mótaðila.

Með samningi þessum falla úr gildi eldri samningar á milli samningsaðila í tengslum við útgáfu skuldabréfa Lánasjóðsins og viðskiptavakt á eftirmarkaði.

Reykjavík, 29. mars 2022

|  |  |  |  |
| --- | --- | --- | --- |
| F.h. Lánasjóðs sveitarfélaga ohf. |  |  | F.h. xxxxx |